# **LIKOVNI NATJEČAJ**: CRKVE NAŠEG GRADA

Vizualna prepoznatljivost grada ističe se kroz spomenike sakralnog, profanog i fortifikacijskog karaktera. Kao dio kulturne baštine jednoga grada to su djela povijesnog, društvenog, religijskog i umjetničkog značaja.

Crkvu gradi vjera čovjeka i društva potaknuta Božjim nadahnućem i uobličuje ju u mjesto susreta čovjeka s Bogom, ugrađujući pri tome u nju umjetničku vrijednost, koja se očituje vanjštinom i interijerom građevine. Kroz stoljeća društvo je gradilo različite tipove crkava, ali cilj je uvijek bio isti - gradnjom približiti duhovnu stvarnost dajući najbolje od sebe bilo materijalno bilo idejno. Crkvene građevine simboli su vjere i vremena u kojem su građene i iznad svega znak su Božje prisutnosti među nama. Crkva kao građevina ujedinjuje likovne umjetnosti kiparstva i slikarstva, te oblikuje volumen i prostor i samim time je umjetničko djelo arhitekture.

**Katolička osnovna škola** **i ove godine organizira** **natječaj likovnih radova učenika** na temu**¨ Crkve našeg grada¨** .

Zadatak je učenika da likovnom tehnikom po slobodnom izboru likovno interpretira odabranu crkvu svoga mjesta ili grada, po promatranju ili sjećanju bez zadanog formata.

**Natječaj je za kategorije: 1. Dječji vrtići**

**2. Razredna nastava**

**3. Predmetna nastava**

**4. Centri za odgoj i obrazovanje/Centri za autizam**

Radove je potrebno poslati u Katoličku osnovnu školu do 7. studenog 2025., s naznakom: Za natječaj „Crkve našeg grada“. Radovi trebaju biti zaštićeni. Prema procjeni stručnog povjerenstva, tri najbolja rada iz svake kategorije bit će nagrađena i izložena. Radovi će biti izloženi u izložbenom prostoru Interpretacijskog centra katedrale sv. Jakova Civitas Sacra u Šibeniku.

Svaki uradak treba sadržavati točne podatke o:

* autoru: ime i prezime, dob, razred
* mentoru: ime i prezime
* školi: točna adresa i e-mail

Ovim natječajem želimo potaknuti učenike na istraživanje i upoznavanje kulturne baštine njihova grada / mjesta, odnosno crkvenih građevina i svetaca zaštitnika, te na taj način i predstaviti crkve našega grada, u formi likovnih radova kroz organiziranu izložbu, na Web-u škole i na facebook stranici škole široj javnosti.

Sudjelovanjem na natječaju izražavate suglasnost da se pristigli radovi s imenima autora i naznačenom dobi koriste u tiskanim, mrežnim i drugim materijalima isključivo u nekomercijalne svrhe

*Sve upite možete uputiti na* katolicka-os@hi.t-com.hr. Radovi se ne vraćaju!

S poštovanjem,

s. Mandica Starčević,

ravnateljica Katoličke osnovne škole